Vastavalt Tallinna Linnavolikogu 25.08.2005.a määruse nr 45 "Puu  raie- ja hoolduslõikusloa andmise tingimused ja kord" kohaselt lähtutakse põhimõttest, et lehtpuu likvideerimisel istutatakse asemele lehtpuud ja okaspuude likvideerimisel okaspuud. Võimalikud on ka erandid, kuid nendes lepitakse ametiga kokku kirjalikult. Asendusistutuse kohaldamisel kehtib kohustuse täitjal kahe aastane puu(de) hooldamise kohustus. Juhul, kui puu(d) kuivavad või ei lähe kasvama kahe aasta jooksul asendusistutuse kohustuse määramisest alates, lasub kohustuse täitjal kohustus asendada  puu(de) uu(t)e istiku(ga)tega. Lühidalt: kahe aasta jooksul tuleb jälgida, et puud kasvama läheksid. Äpardumise korral tuleb istutada uus puu.